SPI เซ็นกลุ่ม “เจริญสิน” ลุยอพาร์ทเม้นท์ให้เช่านิคมฯ ลำพูน มูลค่าพันลบ.
SPI ลงนามกับ “ชินยะ วงษ์เจริญสิน” กลุ่ม “เจริญสิน” ร่วมลงทุนพัฒนาอพาร์ทเม้นท์ให้เช่าในพื้นที่สวนอุตสาหกรรมเครือสหพัฒน์ลำพูน จังหวัดลำพูน มูลค่าลงทุนพันลบ.
SPI เซ็นกลุ่ม “เจริญสิน” ร่วมลงทุนพัฒนาอพาร์ทเม้นท์ให้เช่าในพื้นที่สวนอุตสาหกรรมเครือสหพัฒน์ลำพูน จังหวัดลำพูน มูลค่าลงทุนพันลบ.
1 ก.ค. 2565

นายสนทยา ทับขันต์ กรรมการบริหาร และ ผู้ช่วยกรรมการผู้จัดการใหญ่ สายงานพัฒนาสวนอุตสาหกรรม บริษัท สหพัฒนาอินเตอร์โฮลดิ้ง จำกัด (มหาชน) หรือ SPI ลงนามในสัญญาร่วมทุนกับ นายชินยะ วงษ์เจริญสิน กรรมการ บริษัท เจริญสิน แอสเสท จำกัด ผู้ให้บริการอพาร์ทเม้นท์ให้เช่ารายใหญ่ในประเทศไทย
ทั้งนี้ความร่วมมือดังกล่าวเป็นการพัฒนาโครงการที่อยู่อาศัย ร่วมลงทุนอพาร์ทเม้นท์ให้เช่าในพื้นที่สวนอุตสาหกรรมเครือสหพัฒน์ลำพูน จังหวัดลำพูน มูลค่าการลงทุน 1,000 ล้านบาท เพื่อรองรับการขยายการลงทุนในจังหวัดลำพูนและการเติบโตของชุมชนพื้นที่โดยรอบสวนอุตสาหกรรมเครือสหพัฒน์ พร้อมเดินหน้าพัฒนาชุมชน สร้างชุมชนที่เข้มแข็ง เติบโตไปด้วยกันอย่างยั่งยืน